
<סדר היום:>
<שינויים בתקציב לשנת 2017>
נכחו:

<חברי הוועדה:> 
משה גפני – היו"ר
חברי הכנסת:
יהודה גליק
<מוזמנים:> 
	רפרנטית אגף תקציבים, משרד האוצר 
	–
	מעין ספיבק

	רפרנטית חקלאות, משרד האוצר 
	–
	תמר לוי בונה

	רפרנט תחבורה ציבורית, משרד האוצר
	–
	הראל שליסל

	רפרנט פנים, משרד האוצר
	–
	איתי טמקין

	רפרנט תחבורה באג"ת, משרד האוצר 
	–

	–
	ששון דקל

	–
	שירלי ברנע

	מנהלת תחום תקציבים, משרד התחבורה והבטיחות בדרכים 
	–
	שירה מור

	מנהל תחום תקצוב, משרד התחבורה 
	–
	גילעד ונגרובר

	רפרנט כלכלה ותקציב, משרד התחבורה והבטיחות בדרכים 
	–
	ראובן קולטון

	
	
	


<ייעוץ משפטי: >
שגית אפיק
<מנהל/ת הוועדה:>
טמיר כהן
<רישום פרלמנטרי:>
אתי אפלבוים
<שינויים בתקציב לשנת 2017>
<היו"ר משה גפני:>
אני מחדש את הישיבה מס' פניה לוועדה 49 – רשות האוכלוסין. 
<יעל לינדנברג:>
אני מאגף התקציבים. 

הפנייה נועדה להעברת תקני כוח אדם לרשות האוכלוסין וההגירה בגין יציאה לפרויקט הביומטרי וחיזוק כוח האדם בלשכות. כן 200 מיליון בהרשאה להתחייב לצורך יציאה לפרויקט בביקורת הגבולות. 
<היו"ר משה גפני:>
יש שאלות?

מי בעד אישור הפנייה ירים את ידו?

הצבעה

בעד - רוב

נגד- אין

נמנעים- אין
פניה 49 אושרה. 
<היו"ר משה גפני:>
הפניה אושרה. 

מס' פניה 97-98 משרד ראש הממשלה. 
<תמר לוי בונה:>
אני מאגף תקציבים. 

הפניה נועדה להעביר 50 מיליון שקלים מסעיף 13 לסעיף 04 לטובת תשלום עבור מפוני גוש קטיף. 

<היו"ר משה גפני:>
מישהו ממשרד ראש הממשלה כאן?
<קריאה:>
אני נציגת משרד החקלאות. 

<היו"ר משה גפני:>
למה עוד מעבירים כסף. אני העברתי אז חוק במהירות עם הרבה מאוד כסף למפוני גוש קטיף. למה זה עוד לא נגמר. 
<קריאה:>
נשארו עוד ספיחים. יש עדיין מבנים שבבנייה. יש עדיין משפחות שלא בנו את בית הקבע שלהן. 

<היו"ר משה גפני:>
זה עוול גדול. המדינה עשתה להם עוול גדול

<יהודה גליק (הליכוד):>
פעם הבאה שכל חברי הכנסת יגידו שהם פינוי יישובים, אז שייקחו את זה בחשבון. 
<היו"ר משה גפני:>
לא, לא. ועדת כספים עוסקת בכסף. אני באמת תרמתי לעניין הזה הרבה מאוד מבלי להביע דעה כן התנתקות או לא התנתקות. 
<יהודה גליק (הליכוד):>
צריך לקחת בחשבון שזה לוקח הרבה זמן. 
<היו"ר משה גפני:>
מדינה שעושה את הפעולה הזאת, זה לא משנה אם היא חושבת שהיא עושה נכון או לא נכון. 

<יהודה גליק (הליכוד):>
צריך לקחת בחשבון שזה לוקח 10 עד 15 שנים. 

<היו"ר משה גפני:>
זה לא בסדר. אני מסכים. 
מי בעד הפניות?

הצבעה

בעד - רוב

נגד- אין

נמנעים- אין
פניות 97-98 אושרן. 

<היו"ר משה גפני:>
הפניות אושרו. 
מס' פניה 127 - פיתוח תחבורה. 
<הראל שליסל:>
אני רפרנט תחבורה ציבורית. 

הפניה נועדה לתקצב הסטת מזומן בתוך התקציב הפיתוח של תחבורה ציבורית של משרד התחבורה בגובה של 450 מיליון שקלים, בהתאם לצפי ביצוע עדכני של הפרויקט. 
<היו"ר משה גפני:>
מה אתם רוצים מהקו המהיר לירושלים? כמה כסף?

<הראל שליסל:>
בעיקר אנחנו מדברים כאן על רכש. הפניה נועדה לתקצב רכש של ציוד נייד, מנה חמישית, למי שמכיר. נציג משרד התחבורה יוכל לפרט. 

<טמיר כהן:>
יש עיכוב בפרויקט. 
<הראל שליסל:>
כרגע אנחנו לא מכירים שיש עיכוב בפרויקט. אולי משרד התחבורה מכיר אחרת. להיפך, נציג משרד התחבורה יכול לפרט כי הזמנו עכשיו את התחנות. אתה רוצה לפרט?
<ראובן קולטון:>
אנחנו עובדים במלוא המרץ כדי לעמוד ביעדים שלנו. נקודתית, הרכבת הזמינה את כל הציוד הנדרש כדי להניח את המסילות כדי שלא יהיו עיכובים. זה לגבי הביצוע. 

מה שהראל הזכיר קודם זה ציוד נייד. אתם יודעים שהשימוש ברכבת בעליה מאוד משמעותית וצריך לעמוד בביקושים. 

<היו"ר משה גפני:>
מה זה קו עכו כרמיאל?

<הראל שליסל:>
קו עכו כרמיאל זה קו שמי שמבצע אותו זה חברת נתיבי ישראל. התכנית היא להקדים את הפתיחה שלו כבר לחגים השנה. הוא לא בביצוע רכבת ישראל אבל הוא עדיין בתוך תכנית רכבות כבדות ולכן התקציב גם מיועד אליו. 

<היו"ר משה גפני:>
הרכבת הקלה בגוש דן, אני רואה שזה עובר בבני ברק, עובדים בשבת?

<הראל שליסל:>
אני לא מכיר. ברמת העיקרון, לא מגדילים פה תקציב למען עבודות בשבת זה בוודאי לא סמכות של משרד האוצר. אפשר לפנות בעניין הזה גם למשרד הכלכלה וגם למשרד התחבורה. לצורך העניין, הפניה הזאת לא נוגעת לתחום של עבודות בשבת אלא יותר לכיוון של רכש של ציוד נייד. 
<היו"ר משה גפני:>
מה התחזית, מתי ייגמר הפרויקט של הרכבת הקלה?

<הראל שליסל:>
ממה שאני מכיר, אוקטובר 2021. זאת העמדה שאני מכיר של משרד התחבורה. 
<היו"ר משה גפני:>
מה עם המטרונית בחיפה?

<הראל שליסל:>
יש כמה שלוחות של המטרונית. 
<היו"ר משה גפני:>
בסדר, מה זה משנה. 

מי בעד הפנייה?

הצבעה

בעד - 1

נגד- 1

נמנעים- אין
פניה 127 אושרה. 

<היו"ר משה גפני:>
הפניה אושרה. 

מס' פניה לוועדה 128 – 134 - רשויות מקומיות. 
<איתי טמקין:>
אני רכז פנים. 

הפניה מגדילה את תקציב משרד הפנים סעיף 18 - - - 
<היו"ר משה גפני:>
למה אתה ברשויות מקומיות?

<איתי טמקין:>
עברתי תפקיד. החלפתי את יוצר בתפקיד. 

<היו"ר משה גפני:>
מזל טוב, שיהיה לך בהצלחה. נעבוד בשיתוף פעולה בעזרת השם ונריב מתי שצריך. 

<איתי טמקין:>
הפניה מגדילה את תקציב משרד הפנים בכ-400 מיליון שקל, שהשימושים העיקריים בעיקר למענקי איזון, בעקבות החלטת ממשלה שהתקבלה תוך כדי 2017, שמגדילה את מענקי האיזון והופכת אותם ליותר פרוגרסיביים וליישום החלטות ממשלה, בעיקר תכנית צפון, תכנית לחיזוק הדרוזים, הצ'רקסים והבדואים. 
<היו"ר משה גפני:>
שאלות?

מי בעד? מי נגד?

הצבעה

בעד - רוב

נגד - אין

נמנעים- אין
פניות 128-134 אושרו. 

<היו"ר משה גפני:>
הפניות אושרו. 

בקשה 26006 
<אלי מורגנשטרן:>
אני מאגף תקציבים. 
מדובר בפניה של המשרד להגנת הסביבה של העברת עודפים מחויבים משנת 2016 לשנת 2017. סך העודפים עומד על 293 - - - 

<היו"ר משה גפני:>
האמת היא שאני לא צריך לאשר את זה ואני אגיד לכם למה. אני בעד. העברנו אתמול גם שתי פניות של המשרד להגנת הסביבה, אני בעד המשרד. 
אבל יש פה כסף לקרן לשמירת ניקיון, גם 224,478 וגם 982.3. אנחנו מבקשים מהקרן בשביל אביב מחזור. יש פה עוד 823 ואנחנו מבקשים שתעזרו בעניין הזה של הניקיון. הם מטפלים בבקבוקים הריקים. המפעל ייסגר, העובדים יפוטרו. אי-אפשר בצורה כזאת. 
<שירלי ברנע:>
אני מהמשרד להגנת הסביבה. 

הנושא נדון בימים אלה במשרד להגנת הסביבה אין לי כרגע תשובות לתת. אני מבקשת לא לעכב את העודפים. 
<היו"ר משה גפני:>
מי בעד?  מי נגד?

הצבעה
בעד - רוב

נגד - אין

נמנעים - אין

בקשה 26006 אושרה. 

<היו"ר משה גפני:>
הבקשה אושרה, אני מגיש על זה רביזיה ואני במקש על זה תשובה עד מחר. זה עובדים שיוצאים ללא פרנסה. זה עכבר ששוכב על דינרים. המון כסף יש שם ועובדים נזרקים לרחוב. הם עוסקים בעניין של הניקיון. בשביל זה יש את היטל ההטמנה. אלה הדברים שעבורם קמה הקרן. לפי דעתי זה "וישמן ישורון ויבעט". הם פשוט יושבים על הרבה כסף. בקרן מרגישים שהם יכולים לעשות מה שהם רוצים וזה לא בסדר. 
<שירלי ברנע:>
אני אתן לכם תשובה. אנחנו מודעים לזה.

<היו"ר משה גפני:>
אני מבקש סיוע. אני גם דיברתי עם השר. אני מבקש סיוע לעובדים שאני אפילו לא יודע מי הם אבל הם נזרקים לרחוב. לכן אני  מבקש שתיתנו תשובה. 

<טמיר כהן:>
יש לנו רביזיה על פניה 104 פיתוח תיירות. 
<היו"ר משה גפני:>
אנחנו קיבלנו תשובה על תקציב ים המלח, בהמשך לדיון שנערך ביום שלישי האחרון. הרפרנט כותב לנו כך:

"החברה הממשלתית להגנת ים המלח הינה חברה ממשלתית הנמצאת תחת אחריותו של משרד התיירות, בדומה לחברות ממשלתיות אחרות בעלות אופי ביצועי דומה. תקציבה של חל"י ממוקם סעיפי משרד התיירות". 
בסדר, המכתב בסדר. אני רוצה לדעת למה זה לא עובר למשרד אחר? למה זה נמצא תחת משרד התיירות כשהשר לא יודע להסביר את זה?

<עומרי:>
זה נמצא תחת התקציב של החברה להגנת ים המלח. המדינה לא מבצעת את הפרויקט הזה, הפרויקט הזה הוא באחריות מפעלי ים המלח. המדינה מעבירה כסף. העברת כסף תלויה בזה שהנציגים של חל"י והחשב הכללי יאשרו שבאמת ביצעו את הפעולות המתאימות ומגיע להם כסף. 
<היו"ר משה גפני:>
אז למה זה במשרד התיירות? למה זה לא במשרד האוצר? 
<עומרי:>
בגלל זה זה נמצא תחת התקציב של חל"י, כי היא הגורם המקצועי בממשלה שיודע להגיד אם צריך להעביר או לא. כמו שאר הפעילויות שחל"י עושה, זה נמצא ביחד. 

<היו"ר משה גפני:>
אבל משרד התיירות לא יודע להגיד. 
<עמרי:>
זה חלק מהפעילות של חל"י. זאת החברה שגם בהסכם וגם באחריות ממשלה נקבעה כגורם הממשלתי שאחראי מטעם המדינה לוודא ולפקח ולראות שהתשלום עבור הפרויקט מתקדם כמו שצריך. הוא לא מעורב בפרויקט עצמו. 

לכן, כיוון שחל"י היא הגורם שאמור לאשר את התשלומים, גם התקציב נמצא שם. 

<היו"ר משה גפני:>
למה הוא שם? למה הוא לא במשרד האוצר?
<עמרי:>
חלי מאשרת את התקציב. 

<היו"ר משה גפני:>
הבנתי, אתה חוזר על זה פעם נוספת. אבל למה זה לא במשרד האוצר? משרד התיירות לא יודע כלום בעניין הזה. 

<עמרי:>
כי זה חלק מהפעילות של החברה הממשלתית. זה פשוט שם. זה פשוט חלק מהתפקיד שלהם. 

<היו"ר משה גפני:>
זה לא מספק. 

אם היה תקציב עכשיו אז הייתי משנה את הסעיף הזה. אני חושב שאם יושב כאן השר, גם באישור התקציב, זאת אומרת, כשהגיע התקציב שלו, וגם עכשיו, כשהיה פיקוח על התקציב של משרד התיירות והוא אומר: אני לא יודע כלום על העניין. 

זה אותו דבר עם הסיפור שלי עם החוק של המשרד לביטחון פנים. יושב פה שר ואומר שהוא לא יודע להסביר את התקציב הזה. זה לא תקין, זה לא צריך להיות בצורה כזאת. 
אני פונה אליכם. תשקלו לגבי התקציב הזה אם אפשר לשנות את זה. אולי אפשר לשנות באמצע. הרי בסוף שנת התקציב הנוכחי יבואו ויגידו שרוצים לעשות שינויים. יכול להיות שכדאי לעשות את השינוי הזה. אין לי פה איזו עמדה פוליטית שאני רוצה לתת לזה או לקחת מזה, להיפך. היות ואנחנו היום בפיקוח על המשרדים וזה בתהליך אצלנו, אני לא אסכים שיבוא לפה שר ויש לו תקציב והוא לא ידע להסביר אותו. 

<עמרי:>
אני חושב שיותר נכון שזה יהיה בפעילות של אותה חברה שמאשרת. 
<היו"ר משה גפני:>
מה זה החברה שמאשרת?

<עמרי:>
החברה שמאשרת זה החברה לים המלח. זה נראה יותר נכון שכל הפעילות שלה תהיה במסגרת אחודה. שלא יהיה לה תקציב במקום אחד, היא מאשרת, וחלק מהפרויקטים שלה יהיו כאן. 
<היו"ר משה גפני:>
מי בעד הרביזיה? מי נגד?
הצבעה
בעד - מיעוט

נגד - רוב

נמנעים - אין

הרביזיה לא התקבלה. 

<היו"ר משה גפני:>
הרביזיה לא התקבלה ההערה שלי נרשמה, המכתב שלך התקבל אבל שום דבר ממה נעשה בעניין הזה לא עונה על הבעיה עצמה. הבעיה עצמה, שצריך להקפיד ששר שבא לכאן ידע מה התקציב. תקציב ים המלח הוא נושא מרכזי. זה לא איזה נושא של שני עובדים. הנושא הזה צריך להיות מוסדר. 
תודה רבה הישיבה נעולה.

<הישיבה ננעלה בשעה 13:10.>

